Gekrummelde paprika-hoenderdye met feta en kruie
JY LEES NOU Gekrummelde paprika-hoenderdye met feta en kruie
'n Nuwe manier om 'n ou staatmaker voor te berei.
6 hoenderdye, met vel en been
Vulsel en krummel
3 ml gerookte paprika
10 ml vars tiemieblaartjies
2 wiele fetakaas
'n Hand vol kersietamaties
Geur die hoenderdye goed met sout, peper en paprika. Maak die hoenderdye se vel liggies los aan die een kant sodat dit 'n sakkie vorm.
Verwerk die brood, paprika, tiemie en olyfolie in 'n voedselverwerker tot fyn krummels. Krummel een van die wiele fetakaas by en pols weer vinnig om die kaas fyner te maak en by die krummels in te meng.
Skep 'n groot teelepel van die krummelmengsel in die "sakkie" tussen die vleis en vel van elke hoenderdy. Trek die vel oor die vulsel en pak die dye teen mekaar in 'n oondbak. Sprinkel die orige krummelmengsel oor die hoender. Krummel die ander wiel fetakaas grof en sprinkel dit saam met die kersietamaties oor die hoender.
Bedek die oondbak met foelie en bak die hoender vir 30 minute. Haal die foelie af en bak 'n verdere 30 minute tot die krummels goudbruin en bros is, die feta goudbruin en die tamaties oopgebars en gerooster is. Sprinkel 'n paar takkies tiemie en 'n paar druppels olyfolie oor. Sit warm voor.